Document ID: 32003R0806

Tarybos Reglamentas (EB) Nr. 806/2003
2003 m. balandžio 14 d.
suderinantis su Sprendimu 1999/468/EB nuostatas, susijusias su komitetais, padedančiais Komisijai naudotis savo įgyvendinimo įgaliojimais, nustatytais Tarybos dokumentuose, priimtuose vadovaujantis konsultavimosi procedūra (kvalifikuota balsų dauguma)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 36, 37 ir 133 straipsnius,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi:
(1) 1999 m. birželio 28 d. Tarybos sprendimas 1999/468/EB, nustatantis Komisijos naudojimosi jai suteiktais įgyvendinimo įgaliojimais tvarką [4], pakeitė Sprendimą 87/373/EEB [5],
(2) Pagal Tarybos ir Komisijos pareiškimą [6] dėl Sprendimo 1999/468/EB nuostatos, susijusios su komitetais, padedančiais Komisijai naudotis jos įgyvendinimo įgaliojimais, numatytos Sprendime 87/373/EEB, turėtų būti suderintos su Sprendimo 1999/468/EB 3, 4 ir 5 straipsnių nuostatomis.
(3) Pirmiau minėtas pareiškimas nurodo metodus komitetų tvarkai suderinti, kurie taikomi automatiškai, jei tai nepaveikia pagrindiniame akte nurodyto komiteto pobūdžio.
(4) Turi likti galioti terminai, nurodyti tose nuostatose, kurios turi būti suderintos. Jei įgyvendinimo priemonėms priimti nėra nustatyti jokie konkretūs terminai, turėtų būti nustatytas trijų mėnesių terminas.
(5) Dokumentų nuostatos, numatančios naudojimąsi I tipo komiteto procedūra, nustatyta Sprendimu 87/373/EEB, turi būti pakeistos nuostatomis, nurodančiomis Sprendimo 1999/468/EB 3 straipsnyje nustatytą patariamąją procedūrą.
(6) Dokumentų nuostatos, numatančios naudojimąsi IIa ir IIb tipo komiteto procedūromis, nustatytomis Sprendimu 87/373/EEB, turi būti pakeistos nuostatomis, nurodančiomis Sprendimo 1999/468/EB 4 straipsnyje nustatytą valdymo procedūrą.
(7) Dokumentų nuostatos, numatančios naudojimąsi IIIa ir IIIb tipo komiteto procedūromis, nustatytomis Sprendimu 87/373/EEB, turi būti pakeistos nuostatomis, nurodančiomis Sprendimo 1999/468/EB 5 straipsnyje nustatytą reguliavimo procedūrą.
(8) Šiuo reglamentu siekiama tik suvienodinti komiteto tvarkas. Su šiomis tvarkomis susijusių komitetų pavadinimas tam tikrais atvejais buvo pakeistas,
PRIĖMĖ ŠĮ REGLAMENTĄ:
1 straipsnis
I priede išvardyti dokumentai, dėl kurių taikoma patariamoji procedūra, vadovaujantis tuo priedu, suderinami su atitinkamomis Sprendimo 1999/468/EB nuostatomis.
2 straipsnis
II priede išvardyti dokumentai, dėl kurių taikoma valdymo procedūra, vadovaujantis tuo priedu, suderinami su atitinkamomis Sprendimo 1999/468/EB nuostatomis.
3 straipsnis
III priede išvardyti dokumentai, dėl kurių taikoma reguliavimo procedūra, vadovaujantis tuo priedu, suderinami su atitinkamomis Sprendimo 1999/468/EB nuostatomis.
4 straipsnis
Nuorodos į I, II ir III prieduose nurodytų dokumentų nuostatas laikomos nuorodomis į šias nuostatas, suderintas šiuo reglamentu.
Šiame reglamente padarytos nuorodos į buvusius komitetų pavadinimus laikomos nuorodomis į naujus pavadinimus.
5 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2003 m. balandžio 14 d.

Labels: 10
15